"Ämbritele lisandus Kottermann, kes toimetas Mari kallal hoolega. Kõigepealt see `käepaela jama` - hea, et viimasel hetkel jaole sai ja sinna otsa tuli kohe` joogikotitoru jama`. Nogopalost väljasõites kilkas Mari, et tal on rinnaesine ja püksid läbimärjad. Tema toruotsa kinnitus oli kuidagimoodi vehkat teinud ja 2 liitrise seljakoti sisu voolas kenasti mööda voolikut Marile kogu keha esikülje  peale. Mõnda aega sõitis siis Mari rattal lihtsalt voolikuots suus, kui see muutus tüütuks, siis sõitis ta ühe käega lenksu kinni hoides ja teine käsi hoidis voolikuotsa kõrgel üleval. No aga see on ju siililegi selge, et nii ei saa see kesta lõputult. Tuli metsatee ja hädasti oli vaja mõlemat kätt, mis lenksust kinni hoiaksid. Ma soovitasin tal sinna voolikusse sõlm sisse keerata, aga ka see väärt plaan ei toiminud. Lõpuks tuli lahendus: Mari leidis vooliku algusest ON/OFF jubina.